Document ID: 32013R0770

A BIZOTTSÁG 770/2013/EU VÉGREHAJTÁSI RENDELETE
(2013. augusztus 8.)
a bizonyos állományok tekintetében 2013-ban rendelkezésre álló halászati kvótáknak a korábbi években történt túlhalászás miatti csökkentéséről
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel a közös halászati politika szabályainak betartását biztosító közösségi ellenőrző rendszer létrehozásáról, a 847/96/EK, a 2371/2002/EK, a 811/2004/EK, a 768/2005/EK, a 2115/2005/EK, a 2166/2005/EK, a 388/2006/EK, az 509/2007/EK, a 676/2007/EK, az 1098/2007/EK, az 1300/2008/EK és az 1342/2008/EK rendelet módosításáról, valamint a 2847/93/EGK, az 1627/94/EK és az 1966/2006/EK rendelet hatályon kívül helyezéséről szóló, 2009. november 20-i 1224/2009/EK tanácsi rendeletre (1) és különösen annak 105. cikke (1), (2) és (3) bekezdésére,
mivel:
(1)
A 2012. évi halászati kvótákat az alábbi rendeletek állapították meg:
-
a Tanács 2010. december 13-i 1225/2010/EU rendelete az uniós hajók egyes mélytengeri halfajok állományaira vonatkozó halászati lehetőségeinek a 2011. és 2012. évre történő meghatározásáról (2),
-
a Tanács 2011. november 30-i 1256/2011/EU rendelete a bizonyos halállományok és halállománycsoportok tekintetében a Balti-tengeren alkalmazandó halászati lehetőségeknek a 2012. évre történő meghatározásáról és az 1124/2010/EU rendelet módosításáról (3),
-
a Tanács 2011. december 19-i 5/2012/EU rendelete a bizonyos halállományok és halállománycsoportok tekintetében a Fekete-tengeren alkalmazandó halászati lehetőségeknek a 2012. évre történő meghatározásáról (4),
-
a Tanács 2012. január 17-i 43/2012/EU rendelete a nemzetközi tárgyalások vagy megállapodások hatálya alá nem tartozó bizonyos halállományok és halállománycsoportok tekintetében az uniós hajók számára rendelkezésre álló halászati lehetőségeknek a 2012. évre történő meghatározásáról (5), és
-
a Tanács 2012. január 17-i 44/2012/EU rendelete az uniós vizek vonatkozásában, valamint a nemzetközi tárgyalások vagy megállapodások hatálya alá tartozó bizonyos halállományok és halállománycsoportok tekintetében az uniós hajók számára egyes nem uniós vizeken rendelkezésre álló halászati lehetőségeknek a 2012. évre történő meghatározásáról (6).
(2)
A 2013. évi halászati kvótákat az alábbi rendeletek állapították meg:
-
a Tanács 2012. december 20-i 1262/2012/EU rendelete az uniós halászhajók egyes mélytengeri halállományokra vonatkozó halászati lehetőségeinek a 2013. és 2014. évre történő meghatározásáról (7),
-
a Tanács 2012. november 20-i 1088/2012/EU rendelete a bizonyos halállományok és halállománycsoportok tekintetében a Balti-tengeren alkalmazandó halászati lehetőségeknek a 2013. évre történő meghatározásáról (8),
-
a Tanács 2013. december 20-i 1261/2012/EU rendelete bizonyos halállományok és halállománycsoportok tekintetében a Fekete-tengeren alkalmazandó halászati lehetőségeknek a 2013. évre történő meghatározásáról (9),
-
a Tanács 2013. január 21-i 39/2013/EU rendelete a nemzetközi tárgyalások vagy megállapodások hatálya alá nem tartozó bizonyos halállományok és halállománycsoportok tekintetében az uniós hajók számára rendelkezésre álló halászati lehetőségeknek a 2013. évre történő meghatározásáról (10), és
-
a Tanács 2013. január 21-i 40/2013/EU rendelete az uniós vizeken, valamint a nemzetközi tárgyalások vagy megállapodások hatálya alá tartozó bizonyos halállományok és halállománycsoportok tekintetében az uniós hajók számára egyes nem uniós vizeken rendelkezésre álló halászati lehetőségeknek a 2013. évre történő meghatározásáról (11).
(3)
Az 1224/2009/EK rendelet 105. cikkének (1) bekezdése értelmében amennyiben a Bizottság megállapítja, hogy valamely tagállam túllépte a számára kiosztott halászati kvótákat, a Bizottságnak csökkentenie kell az adott tagállam jövőbeli halászati kvótáit.
(4)
Az 1224/2009/EK rendelet 105. cikkének (2) és (3) bekezdése előírja, hogy az ilyen kvótacsökkentéseket a következő évben vagy években, az ugyanott meghatározott szorzótényezők alkalmazásával kell végrehajtani.
(5)
Egyes tagállamok túllépték a 2012-re megállapított halászati kvótáikat. Ezért a túlhalászott állományok tekintetében helyénvaló csökkenteni a számukra 2013-ra és - adott esetben - a későbbi évekre vonatkozóan megállapított halászati kvótákat.
(6)
2012-ben Spanyolország túllépte az ICES IX és X övezet, valamint a CECAF 34.1.1 övezet (NEP/93411) uniós vizei tekintetében számára kiosztott norvéghomár-kvótát. Mivel a szóban forgó állomány többéves terv (12) hatálya alá tartozik, indokolt 1,5-ös szorzótényezőt alkalmazni. 2013. március 26-i levelében Spanyolország kérte a kvótacsökkentés három évre történő szétosztását. Mivel a jelentős mértékű kvótakiesés az érintett faj egyedeinek túl nagy mértékű visszadobását eredményezné, a Bizottság az „Iránymutatás az 1224/2009/EK rendelet 105. cikkének (1), (2) és (5) bekezdése szerinti kvótacsökkentéshez” című közleménye (13) 3. pontjának b) alpontja alapján egyetért a kérelemmel.
(7)
Az egyes állományok tekintetében rendelkezésre álló 2012. évi halászati kvótáknak az említett állományok előző évi túlhalászása miatti csökkentéséről szóló, 2012. július 30-i 700/2012/EU bizottsági végrehajtási rendelet (14) és az egyes állományok tekintetében rendelkezésre álló 2012. évi halászati kvótáknak az említett állományok előző évi túlhalászása miatti csökkentéséről és a 700/2012/EU végrehajtási rendeletnek az elkövetkező években levonandó összegek tekintetében történő módosításáról szóló, 2012. november 30-i 1136/2012/EU bizottsági végrehajtási rendelet (15) 2012 tekintetében már végrehajtott kvótacsökkentéseket egyes országok és egyes fajok vonatkozásában. Egyes tagállamok tekintetében azonban az alkalmazandó csökkentések magasabbak voltak a vonatkozó 2012-es kvótánál, így azokat a szóban forgó évben nem lehetett teljes mértékben végrehajtani. Annak érdekében, hogy ilyen esetekben a teljes mennyiség levonásra kerüljön, a fennmaradó mennyiségeket a 2013-as és - adott esetben - későbbi kvóták megállapításakor kell figyelembe venni,
ELFOGADTA EZT A RENDELETET:
1. cikk
(1) Az 1262/2012/EU, az 1088/2012/EU, az 1261/2012/EU, a 39/2013/EU és a 40/2013/EU rendeletben a 2013. évre megállapított kvóták a mellékletben foglaltaknak megfelelően csökkentésre kerülnek.
(2) Az (1) bekezdés az 165/2011/EU bizottsági rendeletben (16) előírt csökkentések sérelme nélkül alkalmazandó.
2. cikk
A norvég homár állományainak az ICES IX és X övezetben, valamint a CECAF 34.1.1 (NEP/93411) övezet uniós vizein történő 2012. évi túlhalászása miatt Spanyolország számára 2013-ban alkalmazandó 75,45 tonnás kvótacsökkentés három évre szétosztásra kerül.
A spanyol vizekben élő, NEP/93411 jelű állományra vonatkozó csökkentés mértéke 2013-ban, 2014-ben és 2015-ben 25,15 tonnát fog kitenni, az esetleges későbbi túlhalászások miatt elrendelt kvótakiigazítás sérelme nélkül.
3. cikk
Ez a rendelet az Európai Unió Hivatalos Lapjában való kihirdetését követő hetedik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2013. augusztus 8-án.

Labels: 20
6